Source: http://sportularadean.ro/baietii-csm-ului-sunt-pe-loc-de-play-off-in-divizia-a/
Timestamp: 2019-08-18 04:37:12+00:00

Document:
Băieţii CSM-ului sunt pe loc de play-off, în Divizia A | Sportul Aradean Sportul arădean
Băieţii CSM-ului sunt pe loc de play-off, în Divizia A
0 comments, 29/11/2018, by admin, in Tenis de masa, Ultimele stiri
Buzăul a găzduit în această săptămână turneul tur al Diviziei A, masculin, la tenis de masă, competiţie la care a luat startul şi echipa Clubului Sportiv Municipal Arad. În componenţa Cristian Dodean (antrenor-jucător), Patriciu Muntean, Bogdan Roman, Walter Berg şi Andrei Miron, formaţia arădeană s-a comportat excelent în seria a II-a, contabilizând la final şase victorii şi o singură înfrângere, pe parcursul celor trei zile de concurs. CSM Arad a învins, pe rând, CSU Craiova II, cu 5-0, Farul Constanţa, cu 5-4, Spartac Bucureşti, cu 5-3, Pristavu Câmpulung II, cu 5-1, CSM Cluj-Napoca, cu 5-3 şi CSM Iaşi, scor 5-0. Singura înfrângere a venit în faţa liderului neînvins, LPS Constanţa, care s-a impus cu 5-2 la general. În clasament, LPS Constanţa conduce, cu 14 puncte, urmată de CSM Arad, 13 puncte şi CSM Cluj-Napoca, 12 puncte. În seria I a ligii secunde conduce, după turneul-tur, CSM Slatina, cu 14 puncte, urmată de trei echipe, CSTA Bucureşti, CSA Steaua II şi CSU Craiova I, toate cu 12 puncte.
Cristi Dodean: “Îi felicit, s-au comportat exemplar”
Parcursul echipei l-a mulţumit pe antrenorul Cristian Dodean: “Băieţii s-au comportat exemplar, îi felicit pe toţi pentru rezultatele obţinute. Andrei Miron a plecat după primele cinci meciuri la Bucureşti, de unde a avut zbor spre Portugalia, unde participă la Openul de cadeţi şi juniori. Am pornit cu gândul, în acest sezon, să ne menţinem în Divizia A, dar în acest moment suntem pe loc de play-off, la fel ca în anii precedenţi. Returul va fi în luna februarie a anului viitor, iar până atunci ne vom pregăti cât mai bine pentru a reuşi un nou rezultat important pentru tenisul de masă masculin arădean”, ne-a declarat Cristi Dodean, cel care e dispus să şi joace, în cazul unor probleme de lot.
« Derby-ul Târgovişte – ICIM se joacă pe 1 Decembrie
UTA îşi aşteaptă suporterii, la ultimul meci acasă din an »
Marius Copil a jucat finala de dublu la Binghamton
Andrei Istrăţescu e campionul festivalului arădean de şah
În aprilie are loc turneul de fotbal inter-liceal Ladislau Bonyhadi
UTA vrea fotoliul de lider! Vezi etapa de sâmbătă în Liga 2
Cupa Davis: meciul România – Slovenia, televizat pe Digi Sport
UTA, condamnată să părăsească Aradul! Vezi decizia conducerii

References: CSM 
 CSM 
 CSM 
 CSM 
 CSM 
 CSM